Felmérem az erőviszonyokat és úgy ítélem, Ebony egymaga nem bír el a démonunkkal - nem azért, mert lebecsülném az erejét, amit már elégszer megvillantott a vámpírokkal szemben is, hanem mert ismerem a démonokat, tudom, milyen alattomosak a harcok során. Kihasználják az emberi gyengeséget, ellenünk fordítják az érzelmeinket. Ha le akarjuk győzni, nem ronthatunk rá külön-külön, úgy, hogy számít ránk. A nephilimek mindig is így küzdöttek, tisztán, önhitten, arrogánsan, senki nem tanította meg őket mocskosan csalni. Épp itt az ideje; valamit trükközni kell, ezért döntök úgy, hogy mágiámból láthatatlan láncot szőve visszarántom magamhoz. Másrészt pedig: igen, féltem is, még ha ezt nem óhajtom beismerni...